Du skal ansøge om en deltidsplads senest 2 måneder før periodens start, som er den 1. i en måned. Ansøger du f.eks. den 13. januar, så kan deltidspladsen først træde i kraft fra den 1. april. Har du evt. ændringer til ansøgningen, skal disse ligeledes meddeles 2 måneder før de kan træde i kraft.
Ansøgningen skal bl.a. indeholde den ønskede periode for deltidspladsen samt dokumentation for, at én forælder er på barsel i perioden. Som dokumentation skal du altid fremsende kopi af vandrejournal med terminsdato eller fødselsattest. Har du indgået aftale om barsel med din arbejdsgiver eller jobcenter, skal en kopi af denne også fremsendes.
Samtidig med ansøgning om deltidsplads, udfylder du en 4 ugersplan, som beskriver hvad tid du afleverer og henter dit barn. Ønsker du at ændre din 4 ugersplan, kan det ske med 4 ugers varsel. Ændringen skal afleveres skriftligt til dagtilbuddet.